01992R3649 — SL — 01.01.2022 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

UREDBA KOMISIJE (EGS) št. 3649/92

z dne 17. decembra 1992

o poenostavljenem spremnem dokumentu za gibanje trošarinskih izdelkov v Skupnosti, ki so bili sproščeni za porabo v državi članici odpreme







Člen 1

Če so trošarinski izdelki, ki so že sproščeni za porabo v eni državi članici, namenjeni za uporabo v drugi državi članici za namene iz člena 7 Direktive 92/12/EGS, mora oseba, ki je odgovorna za gibanje v Skupnosti, sestaviti poenostavljeni spremni dokument. Med gibanjem teh izdelkov iz ene države članice v drugo državo članico mora ta dokument spremljati pošiljko in mora biti na razpolago pristojnim organom držav članic za namene nadzora.

Člen 2

1. Kot poenostavljeni spremni dokument se lahko uporabi vzorec v Prilogi, v skladu s pojasnili, ki so navedena na izvodu 1 vzorca.

2. Kot poenostavljeni spremni dokument se lahko uporabijo tudi komercialni dokumenti, npr. računi, dobavnice, prevozni listi in tako dalje, pod pogojem, da vsebujejo iste podatke kakor vzorec dokumenta v Prilogi in da so posamezni podatki označeni s številko, ki ustreza številki polja v tem vzorcu.

Člen 3

Če se kot poenostavljeni spremni dokument uporabljajo komercialni dokumenti iz člena 2, morajo biti vidno označeni z izjavo:

„Poenostavljeni spremni dokument (trošarinsko blago) za namene davčnega nadzora“

Člen 4

Poenostavljeni spremni dokument mora biti sestavljen v treh izvodih.

Izvod 1 zadrži dobavitelj za davčni nadzor.

Izvod 2 mora spremljati blago med gibanjem in ga zadrži prejemnik.

Izvod 3 mora spremljati blago in se vrne dobavitelju s potrdilom o prejemu, na katerem prejemnik navede tudi nadaljnje davčno obravnavanje blaga v namembni državi članici, če to zahteva dobavitelj, zlasti zaradi povračila. Ta izvod se priloži morebitnemu zahtevku za povračilo, predvidenem v členu 22(3) Direktive 92/12/EGS.

Člen 5

Poenostavljeni spremni dokument se uporablja tudi za spremljanje tržnega gibanja popolnoma denaturiranega alkohola v Skupnosti, predvidenega v členu 27(1)(a) Direktive Sveta 92/83/EGS ( 1 ).

Člen 6

Ta uredba začne veljati 1. januarja 1993.

Ta uredba je v celoti zavezujoča in se neposredno uporablja v vseh državah članicah.









POJASNILA

(Zadnja stran izvoda 1)

Gibanje trošarinslrih izdelkov v Skupnosti, ki so bili sproščeni za porabo v državi članici odpreme

1. Splošno

1.1 Poenostavljeni spremni dokument je potreben za trošarinske namene v skladu z določbami člena 7 Direktive Sveta 92/12/EGS z 25. februarja 1992.

1.2 Dokument mora biti v celoti čitljiv in vpisi morajo biti neizbrisni. Podatki so lahko natisnjeni vnaprej. Brisanje in popravljanje napisanega ni dovoljeno.

1.3 Splošna specifikacija papirja, ki ga je treba uporabljati, in velikost polj sta določena v Uradnem listu Evropskih skupnosti C 164 z 1. julija 1989, stran 3.

Papir mora biti za vse izvode bel, velikosti 210 mm x 297 mm z največjim odstopanjem dolžine 5 mm manj ali 8 mm več.

1.4 Neuporabljen prostor je treba prečrtati, tako da ni možno ničesar več dodati.

1.5 Spremni dokument je sestavljen iz treh izvodov:

izvod 1 zadrži dobavitelj.

izvod 2 spremlja blago in ga zadrži prejemnik.

izvod 3 spremlja blago in ga oseba, ki je navedena v polju 4, vrne dobavitelju s potrdilom o prejemu, če to zahteva dobavitelj, zlasti zaradi povračila.

2. Naslovi

Polje 1 Dobavitelj:: polno ime, naslov in DDV številka (če obstaja) osebe, ki daje blago na razpolago v eni državi članici. Če obstaja trošarinska številka, jo je tudi treba navesti.

Polje 2 Sklicna številka transakcije:: sklicna številka, ki jo navede oseba, ki dobavlja blago, in bo identificirala pošiljko z njegovimi trgovinskimi vpisi. Običajno je to številka in datum računa.

Polje 3 Pristojni organ:: ime in naslov organa v namembni državi članici, ki mu je bilo gibanje vnaprej prijavljeno.

Polje 4 Prejemnik:: polno ime, naslov in DDV številka (če obstaja) osebe, ki blago prejme. Če obstaja trošarinska številka, jo je tudi treba navesti.

Polje 5 Prevoznik:: vpišite „dobavitelj“,„prejemnik“ ali ime in naslov osebe, ki je odgovorna za ureditev prvega gibanja, če ni ista kot osebe, navedene v polju 1 ali polju 4; navesti je treba tudi prevozno sredstvo.

Polje 6 Sklicna številka in datum izjave:: izjava in/ali dovoljenje, ki ga mora dati pristojni organ namembne države članice pred začetkom gibanja.

Polje 7 Kraj dostave:: naslov dostave, če ni isti kot naslov v polju 4.

Polje 8 Polni opis blaga, oznake in številke, in vrsta embalaže:: oznake in številke na zunanji embalaži, npr. zabojniki; številno notranjih embalaž, npr. škatle; in trgovinski opis blaga. Opis se lahko nadaljuje na posebnem listu, ki se priloži vsakemu izvodu. Za ta namen se lahko uporabi seznam zapakiranega blaga. Na alkoholu in alkoholnih pijačah razen piva, mora biti prikazana stopnja alkohola (odstotek na količino pri 20 °C). Za pivo se navedejo stopnje Plato ali odstotek alkohola na količino pri 20 °C, ali pa oboje, v skladu z zahtevo namembne države članice in države članice odpreme. Gostota mineralnih olj mora biti prikazana pri 15 °C.

Polje 9 Tarifna oznaka:: tarifna oznaka KN.

Polje 10 Količina:: število, teža ali prostornina, v skladu s predpisi namembne države članice, na primer: — cigarete, število izdelkov, izraženo v tisočih, — cigare in cigarilosi, neto teža, — alkohol in alkoholne pijače, litri pri 20 °C do dveh decimalnih mest, — mineralna olja, razen težkega kurilnega olja, litri pri 15 T.

Polje 11 Bruto teža:: bruto teža pošiljke.

Polje 12 Neto teža:: teža blaga brez embalaže.

Polje 13 Cena ali vrednost po računu:: celoten zaračunan znesek, vključno s trošarino. Če z gibanjem ni povezana prodaja, se vpiše tržna vrednost. V tem primeru se doda opomba „Ni prodaje“.

Polje 14 Potrdila (nekatera vina in žgane pijače ter neodvisni mali proizvajalci alkoholnih pijač):: Ta prostor je rezerviran za nekatera potrdila, ki so potrebna samo na izvodu 2. 1. V primeru nekaterih vin morajo biti, kjer je to potrebno, navedene potrditve glede porekla in kakovosti izdelkov v skladu z ustrezno zakonodajo Skupnosti. 2. V primeru nekaterih žganih alkoholnih pijač morajo biti navedene potrditve glede kraja proizvodnje, ki ga zahteva ustrezna zakonodaja Skupnosti. ►M1 3. Za alkoholne pijače, ki jih proizvedejo samopotrjeni neodvisni mali proizvajalci, se dodajo informacije v skladu s členom 6 Izvedbene uredbe 2021/2266 ( 2 ), kadar se namerava zahtevati znižana stopnja trošarine v namembni državi članici. ◄ ►M1 4. Etilni alkohol, ki ga proizvajajo majhne destilerije, kot je opredeljeno v posebni direktivi Sveta, ki se nanaša na strukture trošarine za alkohol in alkoholne pijače, in za katerega se namerava zahtevati znižana stopnja trošarine v namembni državi članici, mora biti potrjen na naslednji način: „Potrjujemo, daje bil opisani proizvod proizveden v majhnem podjetju, ki je v prejšnjem letu proizvedlo … hektolitrov čistega alkohola“. ◄

Polje 15 Podjetje podpisnika itd.:: dokument izpolni pošiljatelj ali pa ga v njegovem imenu izpolni oseba, ki je odgovorna za gibanje blaga. Lahko je dobavitelj ali prejemnik. Če dobavitelj zahteva vračilo izvoda 3 s potrdilom o prejemu, je to treba označiti.

Polje A Zapisnik o kontroli:: pristojni organi vpišejo izvedene kontrole na izvoda 2 in 3. Odgovorni uradnik vse pripombe podpiše, napiše datum in odtisne žig.

Polje B Potrdilo o prejemu:: ga izda prejemnik in vrne dobavitelju, če ta to zahteva, zlasti zaradi namena povračila.